Rauman Lukko

Rauman Lukko on vuonna 1936 perustettu raumalainen urheiluseura. Seuralla on monta eri-ikäisten juniorijoukkuetta. Lukko on voittanut jääkiekon Suomen mestaruuden vuonna 1963 ja 2021, hopeaa 1961, 1966, 1988 ja pronssia 1965, 1969, 1994, 1996, 2011 ja 2014. Lukko on voittanut myös Suomen Cupin kahdesti vuosina 1964 ja 1969. Pesäpallo tuli mukaan Rauman Lukon toimintaan kaudeksi 2011, kun Feran naisten Superpesis-joukkue alkoi käyttää Lukon nimeä toiminnassaan.
Aiemmin Äijänsuon Areenana tunnettu kaudeksi 2006–2007 uudistettu Rauman Lukon kotihalli sai sponsoroinnin myötä nimekseen DNA Areena ja kautena 2009–2010 uuden nimen Kivikylän Areena. Hallin yleisökapasiteetti on 4 500. Lukon toimitusjohtajana on vuodesta 2024 toiminut Rafael Eerola. Hänen edeltäjänsä oli Jukka Kunnas.
Historia.
Rauman Lukko voitti ensimmäisen Suomen korkeimman sarjatason mestaruutensa vuonna 1963. Se saavutti 1960-luvulla neljä muuta mitalia. Vuonna 1988 saavutettu hopea edelsi vuosien 1994 ja 1996 pronssisia sijoituksia.
2000-luku.
Kaudella 2009–2010 Lukko yllätti monet pelaamalla peräti 14 ottelua peräkkäin ilman tappiota varsinaisella peliajalla. Lukko johti runkosarjaa syksystä talveen. Helmikuussa 2010 seuran ote herpaantui, päätyen runkosarjassa kolmanneksi. Pudotuspeleissä Lukko kohtasi TPS:n. Lukko lähti sarjaan ennakkosuosikkina, mutta lopulta sen hyvä kausi päättyi neljännesfinaaleihin ja lopulta viidenteen sijaan TPS:n voittaessa ottelusarjan suoraan 4–0.
Kaudella 2010–2011 Lukon menestys sai jatkoa, vaikka runkosarja ei ollut yhtä hyvä kuin edellisellä kaudella. Lukko oli lopulta runkosarjassa neljäs, ja seura sai pudotuspeleissä vastaansa KalPan. Lukko hävisi ensimmäisen ottelun kotonaan lukemin 2–3 ja toisen vieraissa maalein 3–0. Kolmannen kohtaamisen Lukko voitti Raumalla 2–1 ja neljännen kohtaamisen Kuopiossa 2–5. Viidennen kohtaamisen Lukko voitti peräti 5–0. Ottelu muistetaan lukuisista jäähyistä, joita jaettiin peräti 200 minuuttia. Lukolla oli hyvä mahdollisuus lopettaa KalPan kausi Kuopiossa, mutta KalPa voitti ottelun 3–2 jatkoajalla ja ratkaisu siirtyi seitsemänteen peliin. Lukko voitti KalPan lopulta viimeisessä kohtaamisessa 5–1 ja eteni ensi kerran kauden 2004–2005 jälkeen mitalipeleihin. Semifinaalissa Lukko kohtasi HIFK:n. Lukko voitti ensimmäisen kohtaamisen 2–3 jatkoajalla. HIFK voitti kuitenkin seuraavat neljä peliä ja Lukko joutui pelaamaan pronssista. Lukko voitti pronssiottelussa alkusarjassa voittajaksi selvinneen JYPin ja otti ensimmäisen mitalin sitten vuoden 1996 pronssin.
Kausi 2011–2012 oli Lukolle vaikein ja menestys jäi heikoksi. Lukko oli runkosarjassa lopulta yhdeksäs. Lukko kohtasi villi kortti -kierroksella Espoon Bluesin, joka päätti Lukon kauden 1–2 otteluvoitoin. Tämä oli Rauli Uraman viimeinen kausi Lukon valmentajana.
Kaudella 2012–2013 Lukon vaikeudet runkosarjassa jatkuivat ja joukkueen sijoitus oli kymmenes. Lukko kohtasi villi-kortti kierroksella ennakkosuosikin Kärpät. Lukko eteni neljännesfinaaleihin, kun se voitti Kärpät otteluvoitoin 2–1. Neljännesfinaaleissa vastaan asettui runkosarjavoittaja Jokerit. Lukon sanottiin oleva selkeä altavastaaja sarjassa ja Jokerit etenisi mitalipeleihin suoraan 0–4 otteluvoitoin . Jokerit voitti ensimmäisen kohtaamisen, mutta Lukko piristyi huomattavasti ja voitti kolme seuraavaa peliä. Lukko yllätti Jokerit ja lähetti runkosarjavoittajan kesälomille otteluvoitoin 4–2. Kuudes kohtaaminen Raumalla päättyi 3–1. Lukko oli historian toinen joukkue, joka eteni mitalipeleihin villi kortti -kierrokselta. Lukko kohtasi semifinaalisarjassa Tapparan. Lukko hävisi sarjan 4–0 ja pelasi jälleen pronssisesta mitalista. Vastustajana oli jälleen JYP. Tällä kertaa JYP oli parempi maalein 2–0 ja mitali jäi saavuttamatta.
Kaudella 2013–2014 Lukko menestyi pitkästä aikaa runkosarjassa ja oli lopulta neljäs. Pudotuspelissä Lukko lähetti Bluesin kesälomille voitoin 4–3. Semifinaaleissa Lukko kohtasi jälleen Tapparan. Lukko hävisi sarjan niukasti 4–3 ja joutui pronssiotteluun. Lukko voitti pronssia, päihittämällä SaiPan kotipelissä Raumalla 3–2. Tähtipuolustaja Petteri Nummelin oli TPS:sta siirtynyt. Maalivahti Ryan Zapolski pelasi huippukauden, sekä torjui seuraennätyksen, torjuen useita nollapelejä (joissa vastustaja ei saa kiekkoa verkkoon). Justin Azevedo voitti pudotuspelien parhaan pelaajan sarakkeen: lukemat olivat, 10+8=18. Mestarien Liigassa teki tuore kanadalais-hankinta Aaron Gagnon joukkueensa parhaat tehot, lukemin: 4+7=11.
Kauteen 2014–2015 edellisen kevään pronssijoukkue lähti kovin odotuksin. Joukkue pelasi runkosarjassa hyvin, ja sijoitus oli kolmas. Lukko jäi toiseksi tulleesta Tapparasta vain kolmen pisteen päähän. Lukon vastustajaksi puolivälieriin tuli runkosarjassa kuudenneksi sijoittunut KalPa, jonka Lukko kaatoi kuudessa ottelussa otteluvoitoin 4–2. Välierässä vastaan asettui hyvin pelannut Tappara. Ottelusarja venyi aina seitsemänteen peliin, jossa Tappara voitti 4–2. Pronssiottelu Lukko–JYP pelattiin Raumalla 17.4. JYP voitti lopulta tasaisen ottelun 1–2 ja Lukon sijoitus kaudella oli neljäs. Ville Vahalahti, pitkäaikainen Lukon pelaaja, oli pelaajien pistepörssin sijoituksessa 6. Hänen lukemansa olivat: 10+38=48 p./57 peliä.
Jääkiekkokausi 2015–2016 alkoi Lukon osalta hankalasti, sillä kolme sen pelaajista oli sivussa pitkään loukkaantumisten vuoksi. He olivat 
Ville Vahalahti, Miika Koivisto ja Olavi Vauhkonen. Nämä loukkaantumiset eivät kuitenkaan estäneet Rauman Lukkoa etenemästä syksyn 2015 CHL-mestaruussarjassa karsintapeleihin. Lukko varmisti jatkopaikkansa ensimmäisten suomalaisjoukkueiden joukossa. Lukko oli runkosarjassa kuudes ja sai 94 pistettä. Se sai vastaansa jälleen Tapparan, jolle Lukko on hävinnyt jo aiempina kolmena keväänä peräkkäin. Tälläkin kertaa, Tappara oli Lukkoa parempi, joka eteni semifinaaleihin voitoin 4–1. Samalla päättyi Risto Dufvan aikakausi.
Kaudella 2016–2017 Lukko ei päässyt pudotuspeleihin. Lukko oli runkosarjassa 12. Se sai kokoon 71 pistettä.
Kausi 2017–2018 toi muutoksia monille joukkueille, myös Lukolle. Lukko vaihtoi päävalmentajansa. Työt aloitti Pekka Virta. Arttu Ilomäki ja Janne Keränen toivat lisävahvistusta Savosta. Lukko saa myös toisen uuden valmentajan Lukon U20-joukkueesta – Erik Hämäläisen. Valmentaja Pekka Virta sai yhden ottelun pelikiellon ollessaan KalPan leivissä. Rangaistus tuli KalPan ja Tapparan välisessä finaalissa ajassa 60:00, joten Virta on poissa Lukon ensimmäisessä avausottelussa TPS:ää vastaan. Lukko oli runkosarjassa lopulta kahdeksas. Villi kortti -kierroksella vastaan tuli Porin Ässät, joka päätti Lukon kauden suoraan voitoin 2–0.
Kaudella 2019–2020 kiekkokausi jäi kesken, korona-pandemian vuoksi, ja juuri ennen viimeistä täyttä Liigan pelikierrosta. Lukko teki uuden piste-ennätyksensä, mikä oli 118 pistettä, millä sijoittui sarjassa toiseksi. Yhden pelin enemmän ja kaikki omat pelisarjansa pelit, 60 peliä (samalla sarjan ainut joukkue) pelannut Tappara sai 119 pistettä. CHL-liigaa ei kaudella 2020–2021 pelattu lainkaan, johon Lukolla olisi ollut oikeus liittyä sijoituksensa perusteella. Justin Danforth keräsi meriittejä, hän oli Liigan tehokkain pelaaja: lukemin 27+33=60 tehopistettä, 56 ottelussa. Hänen +/- -lukemansa oli +26.
Kiekkokaudella 2020–2021 saavutti Rauman Lukko ensimmäisen runkosarjavoittonsa. Lukko saavutti 127 pistettä, viimeinen 3 pisteen voitto saavutettiin pelikauden loppukierroksella, 106 pistettä saavuttanutta TPS:aa vastaan, joka sai toiseksi eniten pisteitä (HIFK sijoittui pistekeskiarvollaan toiseksi). U20-nuorissa eli ASML-liigassa Lukko voitti ensimmäistä kertaa, vuoden 1958 jälkeen. Samalla kaudella oli päävalmentaja Virta joutunut vaikean koronasairauden vuoksi, 2 kk mittaiseen sairaalahoitoon, ja josta 27 vrk teho-osastolla. 60 pelissä, mikä on täyden runkosarjan mittainen (mihin Lukko ylti nyt, sarjan ainoana joukkueena) Daniel Audette sai kokoon 13+37=50 tehopistettä, millä sijoittui sarjassa toiseksi. Robin Press oli sarjan paras ja tehokkain puolustaja (17+31=48), sekä Lassi Lehtinen (torjunta-% 94,03 ja päästettyjen maalien keskiarvo: vain 1,37) runkosarjan paras maalivahti. Myös lähes tuntemattomuudesta noussut, nuori Eetu Koivistoinen oli eräitä Liigan runkosarjan parhaita pelaajia, hän iski 59 ottelussa teholuvut: 24+20=44 pistettä. Pavol Skalický teki 20+19=39 tehopistettä. Lukko kohtasi puolivälierissä Ilveksen, jonka Lukko voitti otteluvoitoin 3–0. Välierissä Lukko voitti Tapparan otteluvoitoin 3–1. Finaaleissa Lukko voitti TPS:n 3–1 ja voitti Suomen mestaruuden.
Kaudella 2021–2022 Lukko sijoittui runkosarjassa kymmenenneksi ja pääsi 1. kierrokselta jatkoon voitettuaan HPK:n yhteismaaleilla 5–2. Raumalaisten kausi päättyi puolivälieriin hävittyään Tapparalle voitoin 1–4. Lukko teki seurahistoriaa voittamalla 12 ottelua putkeen runkosarjassa.
Kaudella 2022–2023 Rauman Lukko johti sensaatiomaisesti runkosarjaa ykkössijalla lokakuusta asti. Lukon ote alkoi herpaantua kauden tultaessa viimeisille runkosarjaotteluille helmi-maaliskuun taitteessa tippuen 1. sijalta kolmanneksi. Lukolla tuli vastaan pudotuspeleissä Helsingin IFK. Lukko putosi jo puolivälierissä hävittyään HIFK:lle voitoin 2–4, vaikka Lukolla oli tosi lähellä saada sarja venytettyä viimeiseen ja ratkaisevaan seiskaotteluun. Samalla kaudella Marko Virtasen aikakausi päättyi päävalmentajana.
Kaudella 2023–2024 uudeksi päävalmentajaksi tuli Tomi Lämsä. Lukon sijoitus oli runkosarjassa kahdeksannes. Raumalaisten kausi päättyi pudotuspeleihin 1. kierrokselle häviten TPS:lle voitoin 1–2.
Liigan 50v-kaudella 2024–2025 Rauman Lukko saavutti kiekkohistoriansa toisen runkosarjanvoiton 112 pisteellä, Tampereen Ilveksen jäädessä 1 pisteen päähän toiseksi. Puolivälierissä Lukko kohtasi vaasan Sportin, jonka se voitti suoraan otteluvoitoin 4–0, edeten välieriin SaiPaa vastaan. Sensaatiomaisen kauden pelannut SaiPa kuitenkin voitti välieräsarjan voitoin 4–2 ja lähetti Lukon pronssiotteluun Tampereen Ilvestä vastaan. Lukko jäi mitalitta tällä kaudella hävitessään Ilvekselle 4–5 jatkoajalla.
Kaudella 2025–2026 Lukko nimesi kapteeniksi Éric Gélinasin. Gélinas on Lukon seurahistorian ensimmäinen ulkomaalainen kapteeni.
Talous.
Siivous- ja kiinteistönhuoltoyritys RTK-Palvelu Oy kuuluu samaan konserniin Rauman Lukko Oy:n kanssa, ja osa jääkiekkoseuran kuluista tulee maksetuksi konserniavustuksella.
Maineikkaita pelaajia.
Muita pelaajia.
Lukon ensimmäisen joukkueen pelaajia: Vesa Lehmus, Ossi Nurmi, Tauno Nuotio, Heikki Aaltonen, Into Saurimaa, Oiva Helimo, Risto Lempinen, Alpo Ora ja Tuure Salo.
Tunnukset.
Peliasu.
Lukko pelaa kotipelinsä sekä vieraspelinsä KalPaa, HPK:ta ja SaiPaa vastaan sinikeltaisella paidalla ja sinisillä sukilla. Muut vieraspelinsä Lukko pelaa kelta-sinisellä paidalla ja keltaisilla sukilla.
Lukko on vaihtanut peliasunsa värejä 24 kertaa historiansa aikana.
Tunnukset.
SM-Liigan arkistossa on 12 Lukon virallista tunnusta.
Nykyinen joukkue.
Päävalmentajat 2000-luvulla.
Rauman Lukon kapteenit 
Kannattajakulttuuri.
Raumalainen riippumaton kannattajaryhmä on nimeltään Raumam Boja (Rauman murretta, ’Rauman Pojat’), joka sai alkunsa keväällä 2011. Se vastaa organisoidusta kannatustoiminnasta mm. Äijänsuon seisomakatsomossa sekä järjestää Lukon vieraspeleihin bussikuljetuksia. Isoimmissa ja tärkeimmissä otteluissa, kuten erityisesti paikalliskamppailuissa ja pudotuspeleissä, Raumam Boja on tehnyt usein katsomokoreografioita eli tifoja.